internet vaartha 132 Views
కాన్పూర్‌ : టీమిండియా స్పిన్నర్‌ అశ్విన్‌ వెలకట్ట లేని క్రికెటర్‌ అని టెస్ట్‌ కెప్టెన్‌ కోహ్లీ కొని యాడాడు. కాగా టీమిండియా ఆడిన ప్రతి ష్టాత్మక 500వ టెస్టులో న్యూజిలాండ్‌పై విజయం సాధించేందుకు అతడు బంతి,బ్యాట్‌తో సత్తాచాటాడని పేర్కొన్నాడు.మ్యాచ్‌లో అశ్విన్‌ 10 వికెట్లు పడగొట్టడమే కాకుండా  తొలి ఇన్నింగ్స్‌లో కీలక సమయంలో 40 పరుగులు చేశాడు.క్రికెట్‌పై ప్రభావం చూపే ప్రపంచ ఆట గాళ్లందరిలో అశ్విన్‌ టాప్‌-3ల ఉంటాడు. కొన్నేళ్లుగా అతను బౌలింగ్‌లో దూసుకుపోతున్నా డనడంతో సందేహం లేదు. అశ్విన్‌ చాలా తెలివైన క్రికెటర్‌. పరిస్థితులకు తగ్గట్లు బౌలింగ్‌, బ్యాటింగ్‌ చేస్తాడు.జట్టులో అలాంటి క్రికెటర్‌ ఉండటం వెలకట్టలేనిదని పేర్కొన్నాడు.కివీస్‌ 20 వికెట్లకు 16వికెట్లు అశ్విన్‌, జడేజాలే పడగొ ట్టారని, అదే మ్యాచ్‌పై పట్టు సాధించేందుకు దోహదం చేసిందన్నాడు.పుజారా బ్యాటింగ్‌ కూడా బాగుందని కోహ్లీ కొనియాడాడు. జవాన్ల కుటుంబాలకు సానుభూతి కశ్మీర్‌లోని ఉరీలో జరిగిన ఉగ్రదాడిలో వీర మరణం పొందిన జవాన్ల కుటుంబాలకు కోహ్లీ సానుభూతి వ్యక్తం చేశాడు.అలాంటి పిరికి పంద చర్యలు దేశంలోని ప్రతి పౌరుడి బాధపెడతాయనిఇ,అంతరాయం కలిగిస్తాయన్నాడు.
ఇలాంటి పెద్ద పెద్ద ఘటనలు చోటు చేసుకుంటే బాదేస్తుంది. కాగా మనకే ఇలా అనిపిస్తుంటే ప్రాణాలు కోల్పోయిన జవాన్ల కుటుంబాల పరిస్థితి ఎలా ఉంటుంది? మనందరినీ ఇది కష్టపెడుతుంది అని ఉరీ ఘటనపై కోహ్లీ స్పందించాడు. ఇలాంటి ఘోర సంఘటనలపై తాను స్పందిస్తానని అయితే క్షేత్రస్థాయి స్థితిపై ఏమీ తెలియకుండా  పరిష్కారం గురించి వ్యాఖ్యానించలేనని కోహ్లీ పేర్కొన్నాడు.అమర జవాన్ల కుటుంబాలకు సానుభూతి తెలియ జేస్తున్నట్లు న్యూజిలాండ్‌పై 197 పరుగుల తేడాతో ఘన విజయం సాధించిన తరువాత విలేకరుల సమావేశంలో వివరించాడు.ఉరీ ఘటనలో 18 మంది వీర జవాన్లు అమరులైన సంగతి తెలిసిందే.